open-index/open-wikipedia-markdown huggingface dataset:
Marek Ťapák

**Marek Ťapák** (* 22. apríl 1960, Bratislava) je slovenský herec, scenárista, režisér a tanečník. Syn režiséra Martina Ťapáka.

Po ukončení štúdia VŠMU v roku 1983 začal svoju hereckú kariéru na doskách Novej scény, v roku 1996 sa stal jej umeleckým šéfom, o dva roky neskôr riaditeľom, ktorým bol až do roku 2001. Najvýznamnejšie divadelné herecké úlohy stvárnil v *Don Juan, alebo Láska ku geometrii*. Účinkoval v televíznom seriáli *Povstalecká história* (1984). Spolupracoval na televíznom projekte režiséra Vladimíra Micháleka *Záchranári* (2003). Vo filme debutoval v detských úlohách, ktoré režíroval jeho otec.

Z postu riaditeľa Novej scény ho odvolal minister kultúry Milan Kňažko.

V júni 2012 mal premiéru jeho filmový projekt Tanec medzi črepinami, ktorý vznikol z komornej verzie diela. Z filmu, ktorý bol označený za najambicióznejší porevolučný tanečný filmový projekt, vzniklo nové naštudovanie, ktoré ostalo v repertoári SĽUKu.

V roku 2006 vo voľbách do NR SR kandidoval na 2. mieste kandidátky strany Slobodné Fórum, navrhla ho Demokratická únia. Strana sa nedostala do parlamentu.

## Filmografia
* 1963: *[[Jánošík I-II]]*
* 1966: *[[Živý bič]]* (Adamko)
* 1973: *[[Putovanie do San Jaga]]* (Tomáš)
* 1981: *[[Plavčík a Vratko]]* (Otlak)
* 1982: *[[Popolvár najväčší na svete]]* (Radko)
* 1983: *[[Letný strom radosti]]* (šofér)
* 1984: *[[Návrat Jána Petru]]* (Michal Chebeň, Ivan Chebeň)
* 1985: *[[Skleníková Venuša]]* (Zolo Páleš)
* 1986: *[[Kohút nezaspieva]]* (tulák)
* 1988: *[[Sagarmatha (film)|Sagarmatha]]* (Tóno)
* 2009: *[[Odsúdené]]* (Roman Kollár)
* 2012: *[[Tanec medzi črepinami]]* (námet, scenár, réžia)
* 2013: *[[Horúca krv]] (Doktor Peter Šesták)*
* 2014: *[[Chlapi neplačú]] (Boris Fajnor)*

## Diskografia
* 1998*Žuvačková mafia* - Zebra.03, MC, CD, texty Daniel Hevier, spev,: Július Satinský, Peter Lipa, Peter Remiš, Michal Urban, Szidi Tobias, Marek Ťapák, Eva Jurišová, Alex Maďar, Dedo Šimer, Nevychovanci Úprd-u, Hevi Bubble Comics Band (Slniečko) , posily albumu: Martin Breznický, Daniela Kubová, Vladimír Mrázko, Jaroslav Patay, Lenka Dvorecká, Fero Petriska)

## Referencie

Kategória:Osobnosti z Bratislavy
Kategória:Absolventi Vysokej školy múzických umení
Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Slovenskí filmoví režiséri
Kategória:Riaditelia divadiel na Slovensku
Lunochod

[thumb|Model Lunochodu 1 v kozmonautickom múzeu v [Moskva|Moskve]]

**Lunochod** () bolo označenie sovietskych automatických vozidiel, ktoré na pokyny z pozemského riadiaceho strediska vykonávali prieskumnú činnosť mesačného povrchu. V rámci programu Luna na Mesiaci úspešne pristáli dve misie – Lunochod 1 a Lunochod 2. Išlo o prvé robotické vozidlá (rovery) použité pri prieskume slnečnej sústavy. 

Vozidlá Lunochod boli zostrojené v konštrukčnej kancelárii NPO Lavočkina a ich hlavným vývojovým dizajnérom bol konštruktér Alexander Kemurdžian. Na Mesiac boli dopravované na univerzálnej pristávacej platforme typu E-8. Ich pohyb po mesačnom povrchu riadili v reálnom čase operátori z riadiaceho strediska v Jevpatorii na Kryme. 

Telo vozidiel Lunochod tvorí hermetizované kruhové puzdro o priemere 2,15 metra, v ktorom je umiestnená hlavne palubná riadiaca a komunikačná elektronika, zdroje elektrickej energie a systémy tepelnej regulácie. Hornú časť hermetizovaného puzdra, kde je umiestnený chladiaci radiátor termoregulačného systému, kryje kruhové pohyblivé veko zvnútra pokryté solárnymi článkami, ktoré sa môže odklápať a natáčať na Slnko. Počas mesačnej noci je veko priklopené a chráni vnútorné prístroje pred unikaním tepla cez chladiaci radiátor. Naopak, počas mesačného dňa je veko odklopené a nasmerované na Slnko, aby mohli fotovoltaické články na jeho spodku vyrábať pre vozidlo elektrickú energiu. Celé hermetizované puzdro je osadené na podvozku s celkovou dĺžkou 2,218 metra, ktorý tvorí 8 kolies, každé s priemerom . Rozchod kolies podvozku je 1,6 metra. Na vozidlách bolo umiestnených viacero vedeckých prístrojov, vrátane systému televíznych kamier, spektrometrov pre chemickú analýzu pôdy a laserových odrážačov. Hmotnosť Lunochodov sa pohybovala od 760 do . 
right|thumb|Diagram stručne znázorňujúci priebeh misie vozidiel Lunochod
Mimo rôznych testovacích prototypov boli vyrobené celkovo 4 kompletné exempláre vozidiel Lunochod so sériovými označeniami 201, 203, 204 a 205: 
* *№ 201* – mal byť prvým vozidlom na Mesiaci, bol však zničený pri neúspešnom štarte 19. februára 1969
* *№ 203* (Luna 17) – prvé vozidlo Lunochod 1 pracovalo od roku 1970, pričom do 4. októbra 1971 prekonalo vzdialenosť 10 540 metrov a prenieslo 20 000 snímok a 25 chemických rozborov.
* *№ 204* (Luna 21) – druhé vozidlo Lunochod pristálo 15. januára 1973, pracoval 4 a pol mesiaca, spravil okolo 80 000 snímok a prešiel .
* *№ 205* – nazývaný aj Lunochod 3, mal pristáť v roku 1977, no jeho misia bola nakoniec zrušená, v súčasnosti sa nachádza v múzeu NPO Lavočkina
## Externé odkazy
* 25 лет Луноходу-1
## Iné projekty

Kategória:Prieskum Mesiaca
Kategória:Mesačné vozidlá
Kategória:Roboty vo vesmíre
Kategória:Neaktívne sondy
Martin Ťapák

**Martin Ťapák** (* 13. október 1926, Liesek† 1. február 2015, Bratislava) bol slovenský filmový režisér, herec, tanečník a choreograf. Otec herca Mareka Ťapáka.

Študoval na bratislavskom konzervatóriu. V roku 1956 absolvoval choreografiu na VŠMU. V rokoch 19451950 herec a asistent réžie činohry SND. V rokoch 19501958 choreograf a režisér SĽUK-u, v rokoch 19591961 Laterny magiky v Prahe a od roku 1961 režisér Slovenského filmu v Bratislave. 

Po hereckých začiatkoch v divadle a vo filmoch sa stal režisérom. Samostatne začal režírovať v televízii krátkymi folklórne ladenými filmami. V centre jeho pozornosti stáli ľudové tradície. 

V roku 1969 dostal titul zaslúžilý umelec a v roku 1988 titul národný umelec.

## Filmografia
* 1948: Bílá tma (*herec: Nazarov*)
* 1948: Vlčie diery (*herec: Sáša*)
* 1949: Katka (*herec*)
* 1950: Priehrada (*herec: paholok*)
* 1951: Akce B (*herec: voj. Ondro*)
* 1953: Rodná zem (*herec: Martin*)
* 1956: Neporažení (*herec: voj. Janko*)
* 1958: Dáždnik svätého Petra (*herec: kočiš Maťo*)
* 1958: Zatoulané dělo (*herec: Slávek*)
* 1959: Kapitán Dabač (*herec: Maťo*)
* 1959: Muž, ktorý sa nevrátil (*herec: šofér*)
* 1960: Práče (*herec: Gallo*)
* 1960: Přežil jsem svou smrt (*herec: Vaska*)
* 1961: **[[Pieseň o sivom holubovi]]** (*herec: slovenský partizán*)
* 1961: Procesí k Panence (*herec: Vojta*)
* 1962-63: **[[Jánošík I-II]]** (*herec: Uhorčík*)
* 1963: Ikarie XB 1 (*herec: Petr Kubeš*)
* 1963: Kto si bez viny (*herec: por. Fillo*)
* 1964: Balada o Vojtovej Maríne
* 1965: Kubo (réžia)
* 1966: Živý bič (*réžia*)
* 1971: Nevesta hôľ (*réžia*)
* 1972: Zajtra bude neskoro (*réžia* s Alexandrom Karpovom)
* 1973: Putovanie do San Jaga (*réžia*)
* 1974: Deň, ktorý neumrie (*réžia a herec: kpt. Rybin*)
* 1975: **[[Pacho, hybský zbojník]]** (*réžia*)
* 1976: Sváko Ragan (*réžia*), TV film
* 1976: Stratená dolina (*réžia*)
* 1977: Vianočné oblátky (*réžia*)
* 1978: Krutá ľúbosť (*réžia*)
* 1980: Hodiny (*réžia*)
* 1981: Plavčík a Vratko (*réžia*)
* 1982: Popolvár najväčší na svete (*réžia*)
* 1983: **[[Zrelá mladosť]]** (*réžia*)
* 1984: Návrat Jána Petru (*réžia*)
* 1984: Dies irae (*réžia*), TV film
* 1985: Skleníková Venuša (*réžia*)
* 1986: Kohút nezaspieva (*réžia*)
* 1987: Neďaleko do neba (*réžia*)
* 1989: Montiho čardáš (*réžia*)

## Referencie


## Externé odkazy
* Osobnosti.sk - Martin Ťapák
* ČSFD.cz - Martin Ťapák 
* FDb.cz - Martin Ťapák

Kategória:Osobnosti z Lieseka
Kategória:Absolventi Vysokej školy múzických umení
Kategória:Slovenskí filmoví herci
Kategória:Slovenskí filmoví režiséri
Kategória:Slovenskí choreografi
Kategória:Členovia Činohry Slovenského národného divadla
Kategória:SĽUK
Kategória:Česko-slovenskí národní umelci
Kategória:Česko-slovenskí zaslúžilí umelci
Kategória:Laureáti Pribinovho kríža I. triedy
Kategória:Absolventi Konzervatória v Bratislave
Eschatológia

**Eschatológia** (z gréckeho έσχατος *eschatos*, "posledný"; λόγος *logos*, „slovo, náuka“) je náuka o posledných veciach človeka (vrátane posmrtného života) aj ľudstva. 

Ide o teologickú disciplínu, ktorá sa zaoberá poslednými otázkami človeka a sveta. Sú to otázky na tému:
* smrť
* nesmrteľnosť ľudskej duše
* osobný súd
* posledný súd
* posmrtný život
* nebo
* peklo
* očistec
* parúzia
* vzkriesenie z mŕtvych
* koniec sveta
Dušan Jamrich

Doc. Mgr. **Dušan Jamrich** (* 25. október 1946, Bratislava) je slovenský herec a pedagóg. Bol prvým manželom Magdy Vášáryovej.

## Životopis
Po štúdiu na gymnáziu pracoval rok v Polygrafických závodoch. Na štúdium herectva sa dostal na druhý pokus, keď po prvých úspešných prijímacích pohovoroch prijali len dvoch uchádzačov a neotvorili ročník.
Po absolvovaní štúdia herectva na VŠMU v Bratislave (1970) člen, v rokoch 19911996, od 1. januára 1993 riaditeľ, od 1. januára 1996 generálny riaditeľ SND v Bratislave. Dňom 1. októbra 1996 bol z politických dôvodov z funkcie odvolaný, znova vymenovaný za generálneho riaditeľa SND bol 1. januára 1999. Koncom roka 2005 bol ministrom kultúry z funkcie odvolaný.

Pôsobil aj ako docent na Vysokej škole múzických umení a vychoval celú generáciu hercov, ktorí dnes pôsobia prakticky vo všetkých divadlách na Slovensku. Medzi jeho prvých študentov patrí Zdena Studenková, Jozef Vajda či Anna Maľová. Pedagogickú činnosť zanechal po nástupe do riaditeľskej funkcie v SND.

V roku 2002 bol Dušan Jamrich zvolený za viceprezidenta významnej medzinárodnej organizácie ETC (Európska divadelná konvencia), ktorá združuje 35 divadiel z 22 krajín Európy (Činohra SND je členom ETC od roku 2000).

Z úloh: Jochanan (Hviezdoslav, Herodes a Herodias), Richard II. (W. Shakespeare), Orestes (J. W. Goethe, Ifigénia v Tauride), Dosužev (A. N. Ostrovskij, Výnosné miesto), Geľo (Jozef Hollý, Geľo Sebechlebský), Michael (Brian Friel, Tance na sklonku leta), Ilja (Ján Solovič, Zlatý dážď), Adam (Hacks, Adam a Eva). Patrí medzi popredných recitátorov, znalcov Hviezdoslavovej poézie. Spolupracoval s rozhlasom, televíziou (seriál *Povstalecká história* – 1984). film mu neposkytol väčšie príležitosti.

## Ocenenia
* V roku 1988 dostal titul zaslúžilý umelec.
* V roku 2003 mu prezident Rudolf Schuster prepožičal štátne vyznamenanie Rad Ľudovíta Štúra I. triedy.

## Filmografia (výber)
* 1968: Niet inej cesty (*Dohnányi*)
* 1968: Traja svedkovia (*žandár*)
* 1971: Zlozor (*sokoliar Martin*)
* 1976: Vojaci slobody (*Lannurien*)
* 1977: Dvere dokorán (*Peter*)
* 1986: Kohút nezaspieva (*major von Lukas*)
* 1987: Neďaleko do neba (*Ľudovít Štúr*)
* 2009: Ordinácia v ružovej záhrade (*Heinrich Heinrichsen*)
* 2014: Chlapi neplačú (*Ján Pollner*)
* 2022: Šťastná rybka

## Referencie

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Slovenskí televízni herci
Kategória:Slovenskí vysokoškolskí pedagógovia
Kategória:Česko-slovenskí zaslúžilí umelci
Kategória:Riaditelia Slovenského národného divadla
Kategória:Absolventi Vysokej školy múzických umení
Kategória:Osobnosti z Bratislavy
Kategória:Držitelia Radu Ľudovíta Štúra I. triedy
Pneumatológia

**Pneumatológia**, je odvetvím dogmatickej teológie, ktoré sa zaoberá otázkou tretej Božskej Osoby, Ducha Svätého.

Kategória:Teológia
Kategória:Dogmatika
Mariológia

**Mariológia**, je odvetvie dogmatickej teológie, ktoré sa zaoberá otázkou postavenia a úlohy matky Ježiša Krista v novozákonnej dobe z pohľadu Katolíckej cirkvi, ktorá ju označuje aj titulmi: Panna Mária, či Matka Božia.

## Iné projekty

## Externé odkazy
* Kto je Panna Mária? - zoe.sk
* Dogmatická teológia Mariológia.doc
* Teologicketexty.cz česky
*  Mariologie - iencyklopedie.cz česky
* Mariologie - kaplnka.sk  česky


Kategória:Kresťanská teológia
Kategória:Dogmatika
Kategória:Panna Mária
Ekleziológia

**Ekleziológia** je odvetvím dogmatickej teológie, ktoré sa zaoberá otázkou Cirkvi, Božieho ľudu.

Kategória:Ekleziológia
Kategória:Kresťanská teológia
Kategória:Dogmatika
Traktát o milosti

Traktát **O milosti**, je odvetvím dogmatickej teológie, ktoré sa zaoberá otázkou Božej milosti.

## Iné projekty

Kategória:Teológia
Kategória:Dogmatika
Nebo (náboženstvo)

**Nebo** je (v kresťanskej teológii) príbytok Boha, jeho anjelov a tiež miesto, kde vykúpení dostanú svoju večnú odmenu.

## Galéria

Image:Miraj_by_Sultan_Muhammad.jpg|Cesta proroka Mohameda do neba
Image:Paradiso Canto 31 (148200393).jpg|Gustave Doré: Obraz neba (z Božskej komédie).
Image:Charon by Patenier.jpg|Prievozník Cháron na rieke Styx.


## Zdroje

## Iné projekty

Kategória:Náboženstvo
Kategória:Teológia
Kategória:Smrť
Mars Global Surveyor

**Mars Global Surveyor** (MGS) je planetárna sonda americkej NASA. Sonda bola vytvorená v spolupráci NASA a JPL. Sonda bola vypustená v novembri 1996 a obežnú dráhu Marsu dosiahla v septembri 1997. Svoju primárnu misiu dokončila v januári 2001 a ešte niekoľko rokov pracovala v rámci rozšírenej misie. 2. novembra 2006 sa so sondou stratilo spojenie a podľa vyhlásenia JPL je nutné považovať ju za stratenú.

## Prístroje
* Mars Orbiter Camera - kamera pre širokouhlé aj detailné snímky s rozlíšením až 0,5 m/pixel (toto rozlíšenie je dosiahnuté špeciálnou technikou s pomocou rotácie sondy, bežné rozlíšenie je 1,5 m/pixel) 
* Mars Orbiter Laser Altimeter - laserový výškomer pre meranie výšok hôr a hĺbok údolí
* Thermal Emission Spectrometer - spektrometer skúmajúci atmosféru a povrch pomocou vyžarovaného tepla
* Electron Reflectometer - magnetometer pre výskum slabého magnetického poľa Marsu

## Priebeh letu a výsledky
Po úspešnom štarte 7. novembra 1996 s raketou Delta 2 sa vyskytol malý problém – jeden z jej solárnych panelov sa úplne nevyklopil, čo však misiu neohrozilo. 12. septembra 1997 bola navedená na obežnú dráhu okolo Marsu, ktorú znižovala novou metódou nazvanou aerobraking (spomaľovanie trením o vrchné vrstvy atmosféry), a začala Mars skúmať. Mars Global Surveyor planétu zmapoval, objavil jej slabé magnetické pole a stopy po vode tečúcej na jej povrchu, vyvrátil domnienku o umelom pôvode útvaru v oblasti Cydonia známeho ako „Tvár na Marse“, a preniesol na Zem celkovo takmer 83 gigabajtov informácií. Fungoval dlhšie, ako hovoril plán. 2. novembra 2006 sa však po vyslaní rutinného povelu na otáčanie solárnych panelov stratilo spojenie s ním. V dôsledku zablokovaného natáčania panelu totiž palubný počítač natočil sondu tak, aby získavala maximum elektrickej energie i za cenu prerušenia spojenia so Zemou.

Kategória:Prieskum Marsu
Kategória:Planetárne sondy
Kategória:Umelé družice Marsu
Kategória:Stratené sondy
Kategória:Neaktívne sondy
Kategória:Úspešné sondy
Sviatosť kňazstva

**Sviatosť kňazstva**, alebo **Sviatosť posvätenia kňazstva**, najnovšie **Sviatosť posvätného stavu**  je jedna zo siedmich sviatostí katolíckej cirkvi, pravoslávnej cirkvi, anglikánskej cirkvi, starokatolíckej cirkvi a Cirkvi československej husitskej. Na Štvrtok Svätého týždňa (Zelený štvrtok) sa v katolíckej cirkvi pripomína ustanovenie Oltárnej sviatosti a služobného kňazstva .

## Názov
Kedysi bola nazývaná v slovenčine „sviatosť kňazstva“, avšak slovenský preklad najnovšieho Katechizmu Katolíckej cirkvi uprednostnil názov sviatosti: *Sviatosť posvätného stavu*. Latinsky sa nazýva: *sacramentum ordinis* - teda sviatosť vysviacky.

### Štruktúra sviatosti
Vo sviatosti posvätného stavu rozlišujeme tri stupne:

* diakonát
* presbyterát (kňaz) - gr. presbyteros: starší, v latinčine sa pužíva aj termín sacerdos, t. j. "*svätý, ktorého si povolal/pomazal Pán*"
* episkopát (biskup) - gr. episkopos: dozorca

Diakon je ustanovený na službu, kňaz a biskup majú služobné kňazstvo. Ustanovení boli na službu podľa Sk 6, 1 - 7. Diakonát často býva akoby medzistupňom medzi bohoslovcom (študent teológie) a kňazom. Väčšinou ide o seminaristov 5. ročníka, ktorí sú svätení a počas šiesteho ročníka štúdia vykonávajú tzv. diakonskú prax v pridelenej farnosti. Existujú však aj tzv. trvalý diakoni. Diakon v rímskokatolíckej cirkvi nie je viazaný sľubom celibátu, môže sa oženiť a mať deti.

## Referencie

## Externé odkazy
* Sviatosť kňazstva - zoe.sk
* Sviatosť kňazstva - Farnosť Strážske
* Kňazstvo - posvätný stav, Farnosť sv. Terézie z Lisieux 
* Sviatosť posvetenie kňazstva - siatosť posvätného rádu, Farnosť Svinia Farnosť Božieho Milosrdenstva 

Kategória:Sviatosti
Kategória:Kresťanská teológia
Kategória:Dogmatika
Kategória:Kresťanskí kňazi
Davisov pohár

thumb|Davisov pohár

**Davisov pohár** () je najvýznamnejšia súťaž reprezentačných družstiev v mužskom tenise. Turnaj sa prvýkrát hral v roku 1900. Trofej venoval Dwight Davis a tá dodnes nesie jeho meno. V Davis Cupe hráva každoročne viac ako 100 tímov (v roku 2025 hralo 155 tímov) vo viacerých skupinách až po svetovú skupinu, kde hrá 16 družstiev. Organizátorom je Medzinárodná tenisová federácia (ITF).

V každom zápase sa hrajú v piatok dve dvojhry, v sobotu štvorhra a v nedeľu ďalšie dve dvojhry na dva víťazné sety. Porovnateľná súťaž žien je Fed Cup (pred rokom 1995 nazývaná Federation Cup).náhľad|Logo Davisovho pohára

## Víťazi
Najviackrát v histórii zvítazili , 32-krát.  28-krát,  a  po 10-krát. V roku 1980 vyhralo súťaž .  zaznamenalo svoj doterajší najväčší úspech postupom do finále Svetovej skupiny v roku 2005, keď podľahlo Chorvátsku .

## Účastníci Finálového turnaja Davisovho pohára 2025

## Externé odkazy

* Oficiálna stránka Davisovho pohára (po anglicky)
Riboflavín

**Riboflavín** (iné názvy: **vitamín B<sub>2</sub>**, **vitamín G**, **ovoflavín**, **laktoflavín**) je žlté až oranžovo-žlté prírodné flavínové farbivo slabo rozpustné vo vode. V potravinárstve sa označuje E číslom **E101**. Jeho biologicky aktívnymi podobami sú flavínmononukleotid (FMN) a flavínadeníndinukleotid (FAD).

## Charakteristika
Riboflavín nie je citlivý na teplo, kyseliny ani oxidácie, ale neznesie svetlo, hlavne ultrafialové. Jeho spotreba stúpa v stresových situáciach. V spolupráci s enzýmami sa podieľa na metabolickej premene živín a získavaní energie pre bunku. Spolu s ďalšími vitamínmi (kyselina listová, pyridoxín, niacín) sa zúčastňuje produkcie hormónov v kôre nadobličiek. Vstrebáva sa veľmi dobre, viaže sa na proteíny plazmy. Malá časť sa ukladá v pečeni a v pľúcach.

Riboflavín sa považuje za úplne netoxický, nie je mutagénny, teratogénny ani karcinogénny ani pri veľkých dávkach.

Riboflavín sa z tela vylučuje prevažne močom (spôsobuje jeho žlté intenzívne zafarbenie), ale môže sa vylučovať aj potom.

## Výskyt
Vo voľnej forme a vo forme nukleotidov sa riboflavín vyskytuje vo všetkých rastlinných a živočíšnych organizmoch. Väčšina rastlín a plodov obsahuje riboflavín vo veľmi malom množstve. Podstatne bohatším zdrojom sú kvasnice, mlieko, mäso, ryby. Zistilo sa, že pasterizáciou mlieka sa stráca 20% riboflavínu a čím je mlieko trvanlivejšie, tým menej riboflavínu obsahuje.

Riboflavín obsahuje aj:
* droždie, pečeň, srdce, obličky, tvaroh, orechy

## Vplyv na zdravie
Riboflavín je dôležitý pre dobrý stav kože, očí, funkciu srdca a ďalších orgánov. Má výrazný vplyv na metabolizmus sacharidov, lipidov a aminokyselín, ovplyvňuje celkovú energetickú premenu v organizme. Ako súčasť enzýmov v dýchacom reťazci je nevyhnutný pre základný bunkový metabolizmus. Je dôležitý pre červené krvinky, reguláciu rastu človeka a reprodukciu.

Denná spotreba riboflavínu je 1 – 1,2 mg. Vyššia je v období rastu, pri infekciách, po operáciach a úrazoch, v tehotenstve a v období kojenia, tiež pri zvýšenej činnosti štítnej žľazy a pri potrave s vyšším podielom tukov. Deficit riboflavínu sa môže prejaviť aj pri chorobe žlčníka, chronickom zápale tenkého čreva, pri cukrovke, pri používaní perorálnej antikoncepcie a pri terapii antidepresívami s tricyklickou štruktúrou. Vyššiu spotrebu majú fajčiari a ľudia konzumujúci alkohol. Riboflavín sa odporúča aj osobám trpiacim zvýšenou hladinou homocysteínu.

### Prejavy nedostatku riboflavínu
* bolestivé, zapálené ústne kútiky
* poruchy ústnej sliznice
* dystrofia nechtov
## Referencie

Kategória:Vitamíny
Kategória:ATC A11HA – Iné vitamínové prípravky, samotné
101 i
Kategória:Základné a špeciálne esenciálne liečivá podľa WHO
Boccaccio

:*Článok o talianskom spisovateľovi je [[Giovanni Boccaccio]].*
**Boccaccio** je opereta, ktorú skomponoval Franz von Suppé. Stala sa jeho najslávnejším dielom. Premiéra sa konala 1. februára 1879 v divadle Carl Theater vo Viedni. Libreto ktoré napísali F. Zell a Richard Genée je veľmi kvalitné, tak z dramatického hľadiska, ako aj svojím stvárnením talianskeho renesančného života.

## Obsah

### Prvé dejstvo
Boccaccio je nielen spisovateľ, ale aj známy záletník. Navyše keď vo svojej poslednej novele zosmiešnil vážených občanov Florencie, rozhodli si s ním „vybaviť účty“. Pietro, knieža z Palerma prichádza do Florencie, pre svoju nevestu Fiamettu, ktorá žije v pomerne skromných pomeroch a ani netuší, že je sľachtičná. Odkedy sa zoznámila s Boccacciom, ten sa do nej tak zaľúbil, že stratil záujem o ostatné ženy. Pietro sa natoľko podobá na Boccaccia, že si ho obyvatelia Florencie pomýlia a preto dostane výprask. Pietro je obdivovateľom Boccaccia a navyše túži po ľúbostných dobrodružstvách a preto neodhalí svoju identitu.

### Druhé dejstvo
Dejstvo je plné flirtov. Medzi záletníkmi je aj Pietro, páči sa mu manželka miestneho kolára, Izabela. Žiarliví manželia ho chytia a Pietro je donútený odhaliť svoju identitu.

### Tretie dejstvo
Boccacciovi sa pred hnevom ľudí podarí ujsť len vďaka klebete, že má vplyv pri dvore. Predstaví tam svoju divadelnú hru, ktorá tak osloví Pietra, že počúvne svoje srdce a svoju lásku Izabelu vyhlási za dvornú dámu. Fiametty sa vzdá v prospech Boccaccia.

## Externé odkazy
* Das Werk bei ZAZZERINO mit CD-Tipp 
* * 
* Andreas Weigel: Jüngste Funde korrigieren die Entstehungsgeschichte von Suppès „Boccaccio“.
* Andreas Weigel: Hat Franz von Suppè seinen „Boccaccio“ nachweislich in seiner Sommerfrische Gars komponiert?
* Uwe Aisenpreis: Boccaccio. Komische Operette in 3 Akten. Text F. Zell und Richard Genée.

Kategória:Operety
Vrubová húževnatosť

thumb|250px|Rozmery vzorky a tvar V - vrubu.**Vrubová húževnatosť** je schopnosť materiálu odolať náhlemu, rázovému zaťaženiu. Vlastnosť je podobná s prierazuvzdornosťou a je závislá od teploty. Vrubová húževnatosť sa meria tak, že sa špeciálne pripravená vzorka s vytvoreným vrubom rozbije na skúšobnom zariadení. Označuje sa **KUJ**, alebo **KVJ** - podľa tvaru vrubu (U alebo V tvar) a udáva sa v jouloch (J) s uvedením teploty pri ktorej bola zistená. 

## Meranie
thumb|250px|Náčrt Charpyho kladiva. Na spodku je umiestnená vzorka. Kladivo sa spúšťa z polohy vpravo hore.
thumb|250px|Náčrt umiestnenia vzorky v skúšobnom zariadení. Vpravo je naznačený hrot kladiva.
Vrubová húževnatosť sa meria rázovou skúškou v ohybe na špeciálnom zariadení - *Charpyho kladive*. Ide o kyvadlové kladivo s vytvorenou predpísanou hranou. Vzorka sa ukladá tak, aby vytvorený vrub ležal v rovine kyvu kladiva, v mieste dráhy s jeho najväčšou kinetickou energiou. Kladivo uvádza do pohybu gravitačná sila. Hrana kladiva naráža na vzorku z opačnej strany ako je vytvorený vrub. 

Energia, spotrebovaná na prelomenie vzorky, sa zistí výpočtom z rozdielu výšky, z ktorej sa kladivo spustilo a výšky do ktorej prekmitlo po prelomení vzorky s využitím zákona zachovania energie.

#### Skúšobné vzorky
Skúšobné vzorky sú malé hranoly predpísaných rozmerov s vytvoreným vrubom.

## Výpočet

#### Veličiny:
Hmotnosť kladiva:  m[kg]

Prierez vzorky v mieste vrubu: S_0[cm^2]

Výška zdvihnutého kladiva: h_0[m]

Výška kladiva dosiahnutá po náraze: h_1[m]

#### Nárazová práca:
KV(KU) = m\cdot g\cdot(h_0-h_1)\quad [J]

#### Vrubová húževnatosť:
KVJ(KUJ) = \frac{KV}{S_0}\quad [\frac{J}{cm^2}]

## Hodnotenie lomu
Okrem samotnej veľkosti vrubovej húževnatosti je dôležitým výsledkom aj posúdenie vzhľadu lomovej plochy. Podľa pomeru lesklej a matnej plochy je možné posúdiť nakoľko je materiál ťažný (húževnatý), alebo krehký. 

Kategória:Mechanické vlastnosti materiálov
Silvia Šuvadová

**Silvia Šuvadová** (* 4. apríl 1973, Ružomberok) je známa slovenská herečka a spiritualistka.

Absolvovala štúdium herectva na Vysokej škole múzických umení v Bratislave. Po štúdiu ostala ako herečka v slobodnom povolaní, avšak hosťovala vo viacerých divadlách: najmä v Divadle Astorka Korzo '90, v nitrianskom Divadle Andreja Bagara, vo zvolenskom Divadle Jozefa Gregora Tajovského a v Činohre SND.

Účinkovala vo veľmi úspešnom česko-slovenskom filme Kolja, ktorý v roku 1996 získal Oscara ako najlepšia inojazyčná snímka. Stvárnila postavu violončellistky Blanky.

Moderovala, nakrúcala reklamy, hrala v televíznych inscenáciách a vo filme. V roku 2002 odcestovala do Spojených štátov amerických, do Los Angeles, kde sa snaží presadiť ako filmová herečka. Má za sebou viacero menších rolí a reklamných kampaní.

V roku 2011 nastúpila do sprituálnej školy Mystery School v Mount Shasta v Kalifornii. Sprituálnej stránke, meditáciam a sebapoznávaniu sa venuje až dodnes. V roku 2012 zverejnila svoje prvé video zo série Medzi Nebom a Zemou na server YouTube.

Viedla viacero duchovných seminárov a učí ľudí meditovať.

V roku 2018 päť týždňov vystupovala v televíznej reality show Farma ako člen tímu Bohatých.
[náhľad|Silvia Šuvadová v [Hollywood|Hollywoode v roku 2007]]

## Filmografia
* 1994 – *[[Na krásnom modrom Dunaji]]* (Kamila)
* 1996 – *[[Kolja]]* (Blanka)
* 2001 – *Melting Glass* (Katka)
* 2004 – *Puppet Master vs. Demonic Toys* (TV), r. Ted Nicolau, USA (seržantka Jessica Russel)
* 2005 – *From the Outside In* (Snowflake), USA
* 2006 – *Lords of the Underworld* (Savannah)
* 2006 – *[[The Fast and the Furious: Tokyo Drift]]* (Ruská modelka)
* 2008 – *Ďáblova lest* (TV film) (Dr. Beerová)
*2009 - *[[Rýchlo a zbesilo]]*

## Referencie

## Iné projekty

## Externé odkazy
* 
* 
* ''Silvia Šuvadová'' na portáli SK CINEMA Slovenského filmového ústavu

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenskí moderátori
Kategória:Absolventi Vysokej školy múzických umení
Kategória:Osobnosti z Ružomberka
Akrivastín

**Akrivastín** je nesedatívne H1 antihistaminikum druhej generácie určené na perorálne podávanie. Je účinnou látkou v lieku SEMPREX™, bežne sa nevyužíva. Vydáva sa iba na lekársky predpis.

Kategória:Antihistaminiká
Kategória:Wikipédia:Chýbajúce referencie
Anton Šulík

**Anton Šulík** (* 27. marec 1931, Ružomberok-Černová – † 11. január 1999, Bratislava) bol slovenský herec. Otec režisérov Antona a Martina Šulíkovcov.

Po maturite na gymnáziu študoval na odbornej textilnej škole v Ružomberku (19481950). V rokoch 19511957 bol členom Armádneho divadla v Martine, 19571966 Divadla Petra Jilemnického v Žiline, 19661969 DSNP, scéna Žilina a od roku 1969 členom Divadla SNP v Martine. Počas štúdií hral v ochotníckom súbore Máj v Černovej a neskôr v súbore pri ZK ROH v Rybárpoli. Aktívne spolupracoval ako režisér a inštruktor s ochotníckymi súbormi. 
Počas Nežnej revolúcie v novembri 1989 moderoval v Žiline protikomunistické mítingy. 
Na sklonku kariéry hral v Bábkovom divadle v Žiline. 

## Filmografia
* 1971: *[[Keby som mal pušku]]* (*Vladov strýko*)
* 1972: *[[Letokruhy]]* (*richtár*)
* 1973: *[[Dolina (film)|Dolina]]* (*veliteľ POHG*)
* 1975: *[[Horúčka (film)|Horúčka]]* (*revízor*)
* 1976: *Jeden stříbrný* (*policajt*)
* 1976: *[[Keby som mal dievča]]* (*partizán*)
* 1976: *[[Koncert pre pozostalých]]* (*vojenský lekár*)
* 1977: *[[Penelopa (film)|Penelopa]]* (*Lovčan*)
* 1978: *[[Zlaté časy (film z roku 1978)|Zlaté časy]]* (*mäsiar*)
* 1979: *[[Blízke diaľavy]]* (*robotník*)
* 1979: *[[Postav dom, zasaď strom (film)|Postav dom, zasaď strom]]* (*Samo*)
* 1980: *Nevěsta k zulíbání* (*Tónov otec*)
* 1980: *[[Otec ma zderie tak či tak]]* (*Fiala*)
* 1980: *[[Pomsta  mŕtvych rýb]]* (*riaditeľ školy*)
* 1981: *[[Nevera po slovensky]]* (*Malíček*)
* 1981: *[[Otec (film)|Otec]]* (*rozhodca*)
* 1981: *[[Vták nociar]]* (*horár*)
* 1982: *[[Na konci diaľnice]]* (*Valovič*)
* 1982: *[[Pavilón šeliem]]* (*predseda ROH*)
* 1982: *[[Predčasné leto]]* (*otec*)
* 1982: *[[Soľ nad zlato (film)|Soľ nad zlato]]* (*kuchár*)
* 1982: *[[Tušenie (slovenský film)|Tušenie]]* (*riaditeľ Krátky*)
* 1984: *[[V bludisku pamäti]]* (*mjr. Haluza*)
* 1985: *[[Kára plná bolesti]]* (*Kupka*)
* 1986: *[[Cena odvahy]]* (*Brezina*)
* 1989: *[[Právo na minulosť]]* (*Gejza*)
* 1989: *[[Rabaka (film)|Rabaka]]* (*príslušník VB*)
* 1989: *[[V meste plnom dáždnikov]]* (*Kubica*)
* 1990: *[[Šípová Ruženka]]* (*starý vojak*)
* 1992: *[[Všetko čo mám rád (film)|Všetko čo mám rád]]* (*Tomášov otec*)
* 1997: *[[Orbis Pictus (film)|Orbis Pictus]]* (*páter*)
* 1998: *[[Je třeba zabít Sekala]]* (*Včelný*)

## Referencie

## Externé odkazy
* 
* 
* Cernova.sk - Anton Šulík

Kategória:Slovenskí dabingoví herci
Kategória:Slovenskí divadelní herci
Kategória:Slovenskí filmoví herci
Kategória:Osobnosti z Černovej
Kategória:Riadni členovia SFTA
Uncyclopedia

**Necyklopédia** () je satirická „*encyklopédia*“, založená na MediaWiki, parodujúca Wikipédiu. Necyklopédia je zbierkou absurdných hesiel, ktoré vymýšľajú ich autori. Heslá nemajú nič spoločné so skutočnosťou a Wikipédia je v nej humorne definovaná ako nebezpečná paródia Necyklopédie.

Od januára 2005 (začiatok projektu) do júna 2013 mala napr. anglická *Uncyclopedia* 30309 hesiel, česká *Necyklopedie* 2718 a slovenská *Necyklopédia* 1620 hesiel. Najväčšia na svete bola portugalská *Desciclopédia*, ktorá má 43 784 hesiel.

SK Necyklopédia začala fungovať 25. mája 2007.

Necyklopédia na Fandome už nefunguje, funguje však na stránke https://necyklopedia.org/.
 
## Iné jazyky

## Iné projekty

## Externé odkazy

* Hlavná strana slovenskej verzie Necyklopédia
* O Wikipédii na slovenskej Necyklopedia 
* Necyklopedie, Česká verzia
* Nonsensopedia, poľská verzia 

Uncyclopedia
Amytal

**Amytal** je špecifický inhibítor, pomocou ktorého sa sleduje mechanizmus transportu elektrónov v dýchacom reťazci rastlín a spomaľuje prenos elektrónov z NADH na cytochróm bunky.

Kategória:Biochémia
Bitka pri Stiklestade

**Bitka pri Stiklestade** je najslávnejšia bitka ktorá sa kedy odohrala na nórskej pôde. Stretlo sa tu kresťanské vojsko Olafa Haraldssona a vojsko nórskych pohanov a ľudí, ktorí mali pocit že bránia staré práva. Hoci skončila porážkou kresťanov, predstavuje významný medzník pri šírení kresťanstva v Nórsku.

## Predohra
Do roku 1015 vládli v Nórsku ako vazali dánskeho kráľa synovia jarla Håkona. A to až do chvíle než do krajiny dorazil bývalý Viking z rodu Ynglingov Olaf Haraldsson (svätý Olaf). Olaf bol už pokrstený a vzal si za cieľ obrátiť krajinu na kresťanstvo a vykynožiť v nej pohanstvo.

Postupne sa prebil k moci a jeho metódy či už na ceste ku zvrchovanosti alebo pri presadzovaní kresťanstva boli rovnako kruté ako u jeho menovca Olafa Tryggvesona. Tým si proti sebe popudil nielen pohanov, lež ozval sa aj nejeden kresťan.

Títo našli pomoc u Knuta Veľkého a Olaf bol nútený utiecť do Ruska. Tam roku 1030 zhromaždil vojsko. Keďže doň odmietol prijať nepokrstených, bolo menšie ako by bolo vhodné, ale Olaf veril v Božiu pomoc.

## Bitka
Ráno pred začiatkom bitky si Olaf na hodinu pospal. Počas spánku mal sen, že kráča po rebríku do neba. Toľko vraví legenda.

Nakoniec bol Olaf v bitke zabitý a skonal opretý o veľký balvan trčiaci zo zeme, okolo ktorého sa zhromaždili jeho verní.

## Epilóg
Po bitke sa sedliacke vojsko rozišlo späť do svojich domovov a vládu v Nórsku prevzal Knut Veľký. Olaf bol svojimi protivníkmi náležite pochovaný. Neskôr pod Knutovou krutovládou Nóri oľutovali svoj čin a zabudnúc na Olafovu krutosť začali ho spomínať ako dobrého vladára. Krajinou sa začali šíriť chýry o zázrakoch v spojitosti s jeho telesnými pozostatkami a mnoho ľudí sa začalo obávať, že zabili svätca. A stalo sa čosi nevídané - Nóri, ktorí po storočia tvrdohlavo odolávali obracaniu na kresťanstvo - začali putovať k trondheimskej katedrále, obracajúc sa húfne na vieru. Neskôr priviedli späť z Ruska Olafovho syna Magnusa a ustanovili ho kráľom.

## Pamätník
Na mieste bitky, presnejšie kameňa o ktorý sa umierajúci Olaf opieral, bol postavený kostol, pričom kameň samotný je súčasťou oltára.

Na mieste bitky sa každoročne okolo 29. júla hrá divadelná hra *Svätý Olaf* (*Spelet om Heilag Olav*), ktorú dodnes uvidelo neuveriteľných 600-tisíc návštevníkov.

## Referencie


## Iné projekty

## Externé odkazy
* Slaget på Stiklestad 

Kategória:Dejiny Nórska
Kategória:Bitky v Nórsku
Kategória:Bitky v 1030
Frances Walshová

**Frances Walshová** (; * 10. január 1959, Wellington, Nový Zéland) je novozélandská scenáristka, filmová producentka a hudobníčka.
Je nositeľkou Ceny americkej filmovej Akadémie Oscara.

## Životopis
Narodila sa vo Wellingtone, kde navštevovala školu s úmyslom stať sa módnou návrhárkou, no začala sa zaujímať o hudbu. Hrala v punkovej kapele *The Wallsockets*, medzitým navštevovala Victoria University vo Wellingtone, ktorú skončila v roku 1981. Po škole písala scenáre pre televízne show ako *Shark in the Park* a *Worzel Gummidge Down Under*.

Fran je partnerkou Petera Jacksona a matkou ich dvoch detí Billyho (* 1995) a Katie (* 1996). Petera Jacksona stretla počas jeho práce na filme *Bad Taste* a zobrali sa v roku 1987. Odvtedy sa podieľala na každom jeho scenári od *Meet the Feebles* (1989). Potom sa spolu podieľali (so Stephenom Sinclairom) na hororovej komédii *Braindead* (1992).

Walshová a Jackson napísali aj scenár k dráme *Heavenly Creatures* (1994), za ktorý obdržali svoju prvú nomináciu na Oscara. 

Jackson sa pokúsil získať šéfov štúdia Miramax na riskantný podnik - sfilmovanie fantasy trilógie Pán prsteňov. No tento risk pristúpila spoločnosť *New Line Cinema*, ktorá mu zabezpečila financie v roku 1998.

Walshová, Jackson a Philippa Boyens adaptovali tri knihy do formy scenárov pre filmové plátno (2001–2003). Fran bola zároveň producentkou a napísala dve piesne pre soundtrack *Návrat kráľa*.

Trio pokračuje v práci aj po skončení filmovania *Pána prsteňov*, momentálne pracujú na filme *King Kong  (2005)* a nadávno získali práva na sfilmovanie *The Lovely Bones*.

Fran na rozdiel od Petera uprednostňuje anonymitu, narada poskytuje rozhovory (preto sa aj na DVD neobjavil žiaden rozhovor s ňou, napriek tomu, že audiokomentáre nahrala). 

## Ocenenia
**Cena americkej akadémie Oscar:**
* 2004 Najlepšia originálna pieseň *[[Návrat kráľa]]*
* 2004 Najlepší film *Návrat kráľa*
* 2004 Najlepší adaptovaný scenár *Návrat kráľa*
* 2003 Nominácia Najlepší film *[[Dve veže]]*
* 2002 Nominácia Najlepší film *[[Spoločenstvo prsteňa]]*
* 2002 Nominácia Najlepší adaptovaný scenár *Spoločenstvo prsteňa*
* 1995 Nominácia Najlepší adaptovaný scenár *[[Nebeské stvorenia]]*

**Cena britskej akadémie filmu a televízie (BAFTA):**
* 2004 Najlepší film *Návrat kráľa*
* 2004 Najlepší adaptovaný scenár *Návrat kráľa*
* 2003 Nominácia Najlepší film *Dve veže*
* 2002 Nominácia Najlepší adaptovaný scenár *Spoločenstvo prsteňa*

**Zlatý Glóbus:**
* 2004 Najlepšia originálna pieseň *Návrat kráľa*

**Writers Guild of America (WGA):**
* 2004 Nominácia Najlepší adaptovaný scenár *Návrat kráľa*
* 2002 Nominácia Najlepší adaptovaný scenár *Spoločenstvo prsteňa*
* 1995 Nominácia Najlepší adaptovaný scenár *Nebeské stvorenia*

## Referencie


## Externé odkazy
* 

Kategória:Osobnosti z Wellingtonu
Kategória:Novozélandskí filmoví scenáristi
Kategória:Držitelia Oscara za najlepší adaptovaný scenár
Čiernooká galaxia

**Čiernooká galaxia** (iné názvy: **galaxia Čierne oko, Messier 64, M 64, NGC 4826**) je špirálová galaxia v súhvezdí Vlasy Bereniky objavená v roku 1779. So svojím priemerom 160 000 ly a absolútnou jasnosťou -22,3 mag je druhou najväčšou galaxiou v Messierovom katalógu. 

Čiernooká galaxia sa nazýva podľa tmavej oblasti na sever od stredu galaxie, ktorú však nemôžeme vidieť ďalekohľadom s menším priemerom objektívu ako 25 cm. Táto tmavá oblasť je v skutočnosti rozsiahly komplex tmavých hmlovín, ktoré zacláňajú hviezdy v špirálových ramenách. Dodávajú galaxii vzhľad privretého oka a najlepšie sa ukážu na fotografických snímkach. M 64 je zdroj röntgenového, infračerveného a rádiového žiarenia. 

Zvláštnosťou tejto galaxie je jej rotácia. Vnútorná časť rotuje opačným smerom než vonkajšia. Je to následok splynutia dvoch galaxií s opačnou rotáciou, pričom si obe galaxie svoju pôvodnú rotáciu zachovali. To je vzácny úkaz – doteraz sú známe len tri takéto galaxie. 

Čiernooká galaxia sa premieta do kopy galaxií Coma, ale v skutočnosti patrí do Kopy galaxií Virgo v súhvezdí Panny. Aj keď sa údaje o jej vzdialenosti značne rozchádzajú (20 – 40 mil. Ly), je v každom prípade oveľa bližšie než kopa. Galaxia M 64 je veľmi mohutný systém vo vzdialenosti najmenej 12 miliónov svetelných rokov.

## Zdroj
* 

## Iné projekty

Kategória:Messierove objekty
Kategória:Špirálové galaxie
Kategória:Súhvezdie Vlasy Bereniky
Kategória:Röntgenové zdroje
Kategória:Infračervené zdroje
Kategória:Rádiové galaxie
Kategória:Astronomické objekty objavené v roku 1779
M102

**M102** môže byť:
* galaxia v súhvezdí Drak, známa aj ako Messier 102, pozri Vreteno (galaxia)
* americká 105 mm húfnica, pozri M102 (húfnica)
* piestový motor firmy Mercedes-Benz, pozri Mercedes-Benz M102
Bodeho hmlovina

**Bodeho hmlovina** (iné názvy: **Bodeho galaxia, Messier 81, M 81, NGC 3031**) je špirálová galaxia vzdialená od Slnka 12 miliónov svetelných rokov v súhvezdí Veľká medvedica. Objavil ju Johann Elert Bode v roku 1774.

## Iné projekty

Kategória:Messierove objekty
Kategória:Špirálové galaxie
Kategória:Súhvezdie Veľká medvedica
Kategória:Astronomické objekty objavené v roku 1774
Cigara (galaxia)

**Cigara** (iné názvy: **Messier 82, M 82, NGC 3034**) je nepravidelná galaxia typu (Ir II) v súhvezdí Veľká medvedica s výraznými stopami výbuchu jadra. Jej zdanlivá jasnosť je 9,2m, absolútna jasnosť -20,2m, celková hmotnosť 10 miliárd hmotností Slnka, priemer 32&nbsp;000 ly. 

Vo vodíkovej čiare Hα má vláknitú štruktúru, expandujúcu smerom od centra rýchlosťou asi 1 000 km.s-1 pri vzdialenosti 5 000 ly od jadra. Kinetická energia expandujúcich plynov sa odhaduje na 1048-1059 J. Expanzia sa vysvetľuje výbuchom, ktorý nastal v jadre galaxie pred 1&nbsp;000&nbsp;000&nbsp;rokmi. Niektorí autori vysvetľujú pozorovanú šírku spektrálnych čiar ich zložitým, multipletovým charakterom bez predpokladaného výbuchu. Fotograficky sa dosiaľ nepodarilo rozlíšiť v galaxii jednotlivé hviezdy. Televíznou technikou sa potvrdila prítomnosť hviezd v jej centrálnych oblastiach (horúce B hviezdy) i v okrajových oblastiach (hviezdy spektrálnych typov A, F). Fotografie v infračervenom svetle dokázali, že v centrálnej časti galaxie je niekoľko zhustení B hviezd; celý tento komplex sa nazýva superkopa B hviezd. M82 je zdrojom rádiového a röntgenového žiarenia. Najjasnejší kompaktný zdroj rádiového žiarenia v jadre galaxie má priemer iba 25 svetelných dní. Rádiové pozorovania dokázali, že galaxia je vo veľkom komplexe mrakov neutrálneho vodíka, ktorý je spoločný aj pre galaxiu M81. Vzdialenosť od Zeme 10 miliónov ly.

## Iné projekty

Kategória:Messierove objekty
Kategória:Nepravidelné galaxie
Kategória:Súhvezdie Veľká medvedica
Kategória:Röntgenové zdroje
Kategória:Rádiové zdroje
Kategória:Astronomické objekty objavené v roku 1774
3034
0028655
05322
337
07685
231
Kategória:4C objekty
Južný veterník

**Južný veterník** (iné názvy: **Messier 83**, **M 83**, **NGC 5236**) je špirálová galaxia v súhvezdí Hydra. Je to jedna z najbližších a najjasnejších špirálových galaxií na oblohe, viditeľná v binokuláre.

Jadro má relatívne malé a jasné. Ukrýva sa v ňom zdroj rádiového žiarenia malých rozmerov. Tento zdroj obklopuje spletitý, dvojitý prstenec. Pozorovania veľkými ďalekohľadmi VLT ukázali, že centrum galaxie je takisto dvojité.

## Iné projekty

Kategória:Messierove objekty
Kategória:Špirálové galaxie
Kategória:Súhvezdie Hydra
Kategória:NGC objekty
366
0048082
Kategória:ESO objekty
Kategória:MCG objekty
Kategória:IRAS objekty
Kategória:Astronomické objekty objavené v roku 1752
Kategória:Rádiové zdroje
Karl Millöcker

**Karl Millöcker** alebo **Carl Joseph Millöcker** (* 29. august 1842, Viedeň, Rakúsko – † 31. december 1899, Baden) bol rakúsky operetný skladateľ.

## Životopis
Narodil sa v rodine zlatníka, ale nemal žiadny vzťah k tomuto remeslu. Vyštudoval Konzervatórium vo Viedni. Jeho talent spozoroval Franz von Suppé, ktorý ho najprv prijal do svojho orchestra za flautistu a v roku 1864 mu vybavil zamestnanie v Landestheater v Grazi. Tam napísal svoje prvé dve operety, *Der tote Gast* a *Die Lustigen Binder* (obe v jednom dejstve), ktoré mali spoločnú premiéru 21. decembra 1865, ale mali len malý úspech.

O dva roky neskôr, v roku 1866 ho Suppé odporučil za dirigenta do Theater an der Wien. Riaditeľovi divadla sa však nepáčila Millöckerova nedisciplinovanosť a keďže ho nepovažoval za príliš talentovaného, čoskoro ho vyhodil. Zatrpknutý Millöcker opustil Viedeň a zamestnal sa v Deutsches Theater v Pešť. V Budapešti uviedol svoju prvú väčšiu operetu  (v troch dejstvách), *Die Fraueninsel* (1868). Do Viedne sa opäť mohol vrátiť na miesto dirigenta až v roku 1869, keď sa riaditeľom v Theater an der Wien stal Maximilian Stein.

Svoj najväčší úspech dosiahol až 6. decembra 1882, keď mala premiéru jeho najslávnejšia opereta, *[[Žobravý študent]]* (nem. *Der Bettelstudent*). Preslávil sa aj operetami *Die Dubarry* (1879) a *[[Gasparone]]* (1884).

## Zoznam operiet
* 1865 - *Der tote Gast* 
* 1865 - *Die lustigen Binder*
* 1868 - *Die Fraueninsel*
* 1878 - *Das weschwundene Schloss*
* 1879 - *Die Dubarry*
* 1882 - Žobravý študent (*Der Bettelstudent*)
* 1884 - *[[Gasparone]]*
* 1886 - Miestoadmirál (*Der Vizeadmiral*)
* 1890 - Úbohý Jonatán (*Der arme Jonathan*)
* 1892 - *Sonntagskind*
* 1894 - *Probekuss*
* 1896 - *Nordlicht*

## Iné projekty

Kategória:Operetní skladatelia
Kategória:Rakúski hudobní skladatelia
Kategória:Osobnosti na rakúskych poštových známkach
Kategória:Pochovaní na Viedenskom ústrednom cintoríne
Kategória:Osobnosti z Viedne
Vreteno (galaxia)

**Galaxia Vreteno**  (iné názvy: **Messier 102**, **M 102**, **NGC 5866**) je galaxia v súhvezdí Drak.

## Iné projekty

Kategória:Messierove objekty
Kategória:Súhvezdie Drak
Kategória:Astronomické objekty objavené v roku 1781
5866
0053933
09723
M60

**M60** môže byť:

Zbrane a vojenské vybavenie
* typ amerického tanku, pozri M60 (tank)
* typ amerického mostného tanku, pozri M60A1 Armored Vehicle Launched Bridge (AVLB)
* typ amerického guľometu, pozri M60 (guľomet)
* argentínsky samopal, pozri Halcon M60
* typ americkej 105 mm delostreleckej munície s chemickou náplňou, pozri M60 (105 mm munícia) 
* juhoslávska kópia sovietskej útočnej pušky AK-47, pozri M60 (útočná puška)

Doprava
* diaľnica v americkom štáte Michigan, pozri M-60 (diaľnica v Michigane)
* diaľnica v britskom metropolitnom grófstve Veľký Manchester, pozri M60 (diaľnica vo Veľkom Manchestri)
* automobilový motor značky BMW z roku 1992, pozri BMW M60

Počítače
* počítač firmy Olivetti z roku 1984 odvodený od typu Zilog Z8001, pozri M60 (počítač)

Vesmírne objekty:
* galaxia v súhvezdí Panna, pozri galaxia M60
M61

**M61** alebo **M-61** môže byť:

v doprave:
*diaľnica v Anglicku, pozri M61 (diaľnica v Anglicku)
*diaľnica v americkom štáte Michigan, pozri M-61 (diaľnica v Michigane
*trieda lokomotív NOHAB, pozri M61 (trieda lokomotív)

vo vede:
*špirálovitá galaxia v súhvezdí Panna, pozri Galaxia M61

v zbrojárstve a vojenstve:
*americký rotačný letecký kanón, pozri M61 Vulcan
*americký ručný granát, pozri M61 (granát)
M109

**M109** môže byť:

* galaxia v súhvezdí Veľká medvedica, pozri Messier 109
* americká samohybná húfnica, pozri M109 (húfnica)
M77

**M77** môže byť
* Kapitola *[[:Kategória:M77 Iné entezopatie|M77 Iné entezopatie]]* v Medzinárodnej klasifikácii chorôb
* Galaxia M77
ESET

náhľad|Sídlo na Einsteinovej ulici v Bratislave
náhľad|Generálny riaditeľ spoločnosti ESET Richard Marko na konferencii k projektu Teach for Slovakia v októbri 2017

**ESET, spol. s r. o.** je slovenská softvérová firma. Hlavné sídlo má v Bratislave v Aupark Tower, pobočky má v Buenos Aires, San Diegu, São Paule, Montreale, Singapure, Prahe, Brne, Jablonci nad Nisou, Krakove, Košiciach, Jasy, Tokiu, Miláne. Je zastúpená v 24 pobočkách vo viac ako 200 krajinách sveta. Vznikla v roku 1992 zlúčením dvoch spoločností, pričom jej počiatky sa datujú od roku 1987. Názov spoločnosti je odvodený od mena staroegyptskej bohyne Eset. Eset je bohyňa plodnosti, známa ako liečiteľka chorých a ochrankyňa mŕtvych. V rokoch 2008, 2009 a 2010 sa ako prvá slovenská spoločnosť vôbec stala trikrát po sebe firmou roka. Svoje víťazstvá zopakovala aj v rokoch 2016, 2017 a 2018 a tak si z ankety TREND TOP Firma roka odniesla už šesť titulov.

## Produkty
Prvým produktom spoločnosti ESET bol antivírusový softvér NOD bežiaci pod operačným systémom MS-DOS. V 1998 bol vydaný NOD32 1.0 pre Microsoft Windows. V novembri 2007 uverejnili ESET Smart Security 3 kombinujúci ESET NOD32 antivírus  s funkciou firewallu a antispamu.

V roku 2010 ESET vydal antivírusové riešenie pre Mac OS X s názvom ESET Cybersecurity, o rok neskôr pre operačný systém Linux.

Pre mobilné zariadenia využívajúce Windows Mobile, Symbian či Android existuje antivírusový produkt ESET Mobile Security.

## Vedenie
K 1. januáru 2011 odstúpilo pôvodné vedenie zložené z majiteľov na čele s Miroslavom Trnkom a prenechalo pozície novému vedeniu, ktoré pozostáva z dlhoročných vrcholových zamestnancov spoločnosti ESET. Generálnym riaditeľom sa stal Richard Marko, ktorý zastával post technického riaditeľa. Pôvodní majitelia prenechaním riadiacich pozícií však neodišli úplne, naďalej sú vo firme aktívni.

Vedenie spoločnosti:
* generálny riaditeľ: Richard Marko
* prezident ESET Severná Amerika: Anton Zajac
* finančný riaditeľ: Martin Balušík
* marketingová riaditeľka: Mária Trnková
* prevádzkový riaditeľ: Palo Luka
* riaditeľ pre technológie: Juraj Malcho
* riaditeľ pre IT: Vladimír Paulen
* marketingový riaditeľ: Miroslav Mikuš

## Firemné aktivity
Od roku 2019 Nadácia ESET organizuje ESET Science Award - ocenenie pre výnimočné osobnosti vedy na Slovensku v troch kategóriách.

## Referencie

## Pozri aj
* NOD32
* Antivírusový softvér

## Iné projekty

## Zdroj


Kategória:Slovenské softwarové firmy
Kategória:Podniky založené v 1992
Slnečný štát

**Slnečný štát** (známy tiež pod názvom **Slnečný štát alebo hrdinovia robotníckej triedy**) je slovensko-český film o štyroch kamarátoch v multietnickom ostravskom regióne.

## Dej filmu

Štyria robotníci z Ostravy sa jedného dňa ocitnú bez práce. Situáciu sa rozhodnú riešiť kúpou nákladného auta a rozbiehajú tvrdý biznis sťahovacej firmy. Keď to už-už vyzerá, že z najhoršieho sú preč, auto im ukradnú a podnikanie končí fiaskom. Kamaráti sú zadlžení kade-tade až po uši, ženatým sa rozpadávajú manželstvá, prípadne manželky. Slobodným aj ich pričinením troskotajú vzťahy. Niektorí a niektoré nemajú problém podviesť priateľa s jeho kamarátom… Napriek neustále pokračujúcej sérií neúspechov si vždy dokážu nájsť cestu späť.

## Filmový štáb
* Architekt: František Lipták
* Návrhy kostýmov: Katarína Hollá
* Strih: Jiří Brožek
* Premiéra na Slovensku: 21. apríl 2005

## Ocenenia
Film získal dve ceny Český lev v kategóriách najlepší strih (Jiří Brožek) a najlepšia hudba (Vladimír Godár).

## Externé odkazy
*Slovenská filmová databáza: Slnečný štát 

Kategória:České filmové komédie
Kategória:Slovenské filmové komédie
Kategória:Filmy podľa názvu
Kategória:Filmy z 2005
Kategória:Filmy ocenené Slnkom v sieti
Zostane to medzi nami

***Zostane to medzi nami*** (angl. *It Will Stay Between Us*) je slovensko-český film režiséra Mira Šindelku. 

* Architekt: Dušan Kojnok
* Kostýmy: Darina Šuranová
* Strih: Ľuba Ďurkovičová
* Vedúci výroby: Oľga Detaryová

Kategória:České filmy
Kategória:Slovenské filmy
Kategória:Filmy podľa názvu
Kategória:Filmy z 2003